APSTIPRINĀTA

ar Alūksnes novada domes

25.02.2021. lēmumu Nr.36

**Alūksnes novada pašvaldības aģentūras “SPODRA” vidēja termiņa attīstības stratēģija 2021. – 2023. gadam**

Alūksnē, 2021

SATURS

[1. AĢENTŪRAS MĒRĶIS ………………………………………………………………….3](#_Toc63928036)

[2. AĢENTŪRAS DARBĪBAS VIRZIENI…………………………………………………..3](#_Toc63928037)

[3. AĢENTŪRAS PRIORITĀTES 2021. - 2023. GADAM…………………………………3](#_Toc63928038)

4. AĢENTŪRAS SNIEDZAMIE PAKALPOJUMI, TO ATTĪSTĪBA, IEVIEŠANA UN PIEEJAMĪBAS NODROŠINĀŠANA ATBILSTOŠI VIDĒJA TERMIŅA ATTĪSTĪBAS STRATĒĢIJAS PRIORITĀTĒM…………………………………………………………4

[5. AĢENTŪRAS SASNIEGTIE REZULTĀTI, PLĀNOTĀS DARBĪBAS UN TO REZULTATĪVIE RĀDĪTĀJI……………………………………………………………..6](#_Toc63928040)

[6. AĢENTŪRAS KLIENTU APMIERINĀTĪBAS RĀDĪTĀJS PAR SAŅEMTAJIEM PAKALPOJUMUMIEM UN SNIEGTĀS INFORMĀCIJAS PIEEJAMĪBA……………7](#_Toc63928041)

[7. AĢENTŪRAS FINANSĒJUMS………………………………………………………….9](#_Toc63928042)

[8. AĢENTŪRAS STRATĒĢIJAS AKTUALIZĒŠANAS UN ĪSTENOŠANAS NOVĒRTĒŠANAS KĀRTĪBA………………………………………………………….10](#_Toc63928043)

1. **AĢENTŪRAS MĒRĶIS**

Aģentūras darbības mērķis ir realizēt pašvaldības kompetencē esošus Aģentūras nolikumā noteiktos uzdevumus un sniegt pakalpojumus iedzīvotāju vajadzību nodrošināšanai labiekārtošanas, sanitārās tīrības un pašvaldības īpašumu apsaimniekošanas jomā Alūksnes novada pašvaldības administratīvajā teritorijā.

1. **AĢENTŪRAS DARBĪBAS VIRZIENI**

2.1. Alūksnes pilsētas administratīvās teritorijas apsaimniekošana, labiekārtošana un sanitārās tīrības nodrošināšana.

2.2. Alūksnes pilsētas kapsētu uzturēšana.

2.3. Pašvaldības mežu apsaimniekošana Alūksnes novada administratīvajā teritorijā.

2.4. Publisko pasākumu norišu nodrošināšana Alūksnes pilsētas administratīvajā teritorijā.

2.5. Pašvaldības nedzīvojamo ēku apsaimniekošana Alūksnes pilsētas administratīvajā teritorijā.

2.6. Pašvaldības domes apstiprināto maksas pakalpojumu sniegšana sabiedrības vajadzību nodrošināšanai Alūksnes pilsētas administratīvajā teritorijā.

1. **AĢENTŪRAS PRIORITĀTES 2021. - 2023. GADAM**

3.1. Droša un sakārtota pilsētas vide.

3.2. Sniegto pakalpojumu organizācijas un kontroles kvalitātes paaugstināšana.

3.3. Jaunu tehnoloģiju pielietošana un esošo uzlabošana.

3.4. Ģeodēziskās informācijas sistēmas un datu bāzes veidošana.

3.5. Pasūtījuma izpildes laika kontroles uzlabošana.

3.6. Speciālistu darba pilnveidošana.

3.7. Saiknes veidošana un nostiprināšana ar Alūksnes pilsētas iedzīvotājiem un viņu iesaistīšana dažādu ikdienas situāciju (problēmu) operatīvā apzināšanā un novēršanā.

3.8. Alūksnes novada administratīvajā teritorijā esošo pašvaldības mežu inventarizācija.

1. **AĢENTŪRAS SNIEDZAMIE PAKALPOJUMI, TO ATTĪSTĪBA, IEVIEŠANA UN PIEEJAMĪBAS NODROŠINĀŠANA ATBILSTOŠI VIDĒJA TERMIŅA ATTĪSTĪBAS STRATĒĢIJAS PRIORITĀTĒM**

4.1. Droša, organizēta un sakārtota pilsētas vide:

4.1.1. Pašvaldības ielu apsaimniekošana un uzturēšana. Tā tiks nodrošināta atbilstoši 2014. gada 24. jūlija Alūksnes novada pašvaldības noteikumiem Nr. 6/2014 “Par Alūksnes pilsētas ielu ikdienas uzturēšanas un lietošanas kārtību”.

4.1.2. Ielu apgaismojuma funkcionēšanas nodrošināšana. Tā tiks nodrošināta, izmantojot ielu apgaismojuma kontroles un vadības sistēmu “Citylight.net”.

4.1.3. Pašvaldības publisko teritoriju zaļo zonu uzturēšana. Tā tiks nodrošināta atbilstoši Alūksnes novada domes 2017. gada 28. septembra saistošajiem noteikumiem Nr. 19/2017 “Alūksnes novada teritorijas, ēku/būvju un apstādījumu kopšanas un uzturēšanas saistošie noteikumi” un 2017. gada 24. augusta saistošajiem noteikumiem Nr. 13/2017 “Saistošie noteikumi par koku ciršanu ārpus meža”.

4.1.4. Lietus ūdens novadgrāvju un caurteku uzturēšana un atjaunošana. Tā tiks nodrošināta atbilstoši Būvniecības likumam, Aizsargjoslu likumam un citiem normatīvajiem aktiem.

4.1.5. Pilsētas kapsētu apsaimniekošana. Tā tiks nodrošināta atbilstoši Alūksnes novada domes 2013. gada 7. novembra saistošajiem noteikumiem Nr. 39/2013 “Alūksnes novada pašvaldības kapsētu darbības noteikumi”.

4.1.6. Maksas pakalpojumu sniegšana. Tā tiks nodrošināta atbilstoši Alūksnes novada domes 2016. gada 28. aprīļa saistošajiem noteikumiem Nr. 11/2016 “Par Alūksnes novada pašvaldības aģentūras “SPODRA” maksas pakalpojumiem”.

4.2. Sniedzamo pakalpojumu organizācijas un kontroles kvalitātes paaugstināšana:

4.2.1. Aģentūrā tiks kontrolēts finanšu līdzekļu izlietojums gan veicot ikdienas darbus, gan realizējot atsevišķus projektus. Kontroles sistēma ļaus katru mēnesi operatīvi saņemt informāciju gan par budžeta līdzekļu naudas plūsmām, gan par faktiski paveiktajiem darba apjomiem naudas izteiksmē. Ar šo sistēmu tiks nodrošināta katra Aģentūras darbinieka finanšu disciplīnas kontrole.

4.2.2. Aģentūra paaugstinās darba kvalitātes kontroli gan Aģentūras veicamajiem ikdienas darbiem, gan pasūtījumu pakalpojumu laikā.

4.3. Jaunu tehnoloģiju pielietošana Aģentūras darba uzlabošanai:

4.3.1. Aģentūra attīstīs ielu, ietvju un zaļo zonu kopšanas tehnoloģiju, iegādājoties jaunu tehniku un agregātus.

4.3.2. Pilsētas ielu un laukumu apgaismojums tiks vadīts ar kontroles un vadības sistēmas “Citylight.net” programmatūru. Tā nodrošinās attālinātu ielu apgaismojuma vadību, precīzu ieslēgšanu vai izslēgšanu, apgaismojuma samazināšanu nakts stundās, brīdinājumu saņemšanu par sprieguma izmaiņām vai citām ar elektrību saistītām problēmām, katras lampas individuālu kontroli un vadību, kā arī ziņojumu saņemšanu par tās darbību un stāvokli, uzskaiti par veicamā darba pieteikumiem un tā izpildi, objektos izmantotajiem remonta materiāliem un veiktajām darbībām.

4.4. Ģeodēziskās informācijas sistēmas un datu bāzes veidošana:

4.4.1. Aģentūra veiks lietus ūdeņu kanalizācijas sistēmas topogrāfiskos uzmērījumus un to apkopošanu digitālā datu bāzē.

4.4.2. Aģentūra pilnveidos digitālu datu bāzi par jaunajiem apbedījumiem Alūksnes pilsētas “Lielajos kapos” un “Mazajos kapos”. Jaunajiem apbedījumiem tiks veikta nepilnā topogrāfiskā uzmērīšana. Pamatojoties uz digitālās datu bāzes un uzmērīšanas rezultātiem, tiks atjaunots digitālais plāns.

4.5. Pasūtījuma izpildes laika un kontroles sistēmas uzlabošana:

Aģentūra aprīkos iegādātos transportlīdzekļus un traktortehniku ar speciālo tehnikas kontroles sistēmu GPSR, kura izmanto GPS un GPRS tehnoloģijas un sniedz informāciju par tehnikas atrašanās vietu, braukšanas ātrumu, stāvēšanas laiku, degvielas patēriņu u.c. datus.

4.6. Speciālistu darba pilnveidošana:

Aģentūra pilnveidos pilsētas ikdienas uzturēšanas pasākumu tehniskās specifikācijas, kuras ļaus precīzi definēt un pārbaudīt veicamos darbus.

4.7. Saiknes veidošana un nostiprināšana ar pilsētas iedzīvotājiem un viņu iesaistīšana dažādu ikdienas krīzes situāciju (problēmu) operatīvajā apzināšanā un novēršanā:

4.7.1. Pilsētas ikdienas apsekošana. Tas tiks nodrošināts, veicot pilsētas ielu, laukumu, parku, skvēru un zaļo zonu pārbaudi, tās laikā fiksējot problēmas.

4.7.2. Pilsētas interaktīvo karšu veidošana. Tās radīs iespējas darbiniekiem precīzi veikt savus darba pienākumus un ātri atrisināt radušās problēmas.

1. **AĢENTŪRAS SASNIEGTIE REZULTĀTI, PLĀNOTĀS DARBĪBAS UN TO REZULTATĪVIE RĀDĪTĀJI**

5.1. Aģentūras sasniegtie rezultāti atbilstoši Alūksnes novada pašvaldības aģentūras “SPODRA”vidēja termiņa attīstības stratēģija 2018. – 2020. gadam.

|  |  |  |  |  |
| --- | --- | --- | --- | --- |
| N.p.k. | Darbība | Mērvienība | Plānots | Izpildīts |
| 1. Pakalpojumu attīstība | | | | |
| 1.1. | Alūksnes Muižas parka 1200 m2,700 m2 un Tempļakalna teritorijas 200 m2 platībā sakopšanas un nokopšanas pakalpojumi kāzu, kristību un citiem pasākumiem | EUR | Jaunu pakalpojumu izveidošana | 1 197,1 |
| 1.2. | Ēkas numura, ielas un ēkas nosaukuma un telpu grupas informācijas zīmes pasūtīšanas un piegādes pakalpojumi | EUR | 49,35 |
| 1. Jaunu tehnoloģiju pielietošana Aģentūras darba uzlabošanai | | | | |
| 2.1. | Pļaujmašīna Spider ILD02 | EUR | Iegādāto vienību skaits | 33 759 |
| 2.2. | Pļaujmašīna Kubota Z122R | EUR | 4 719 |
| 2.3. | Piekabe Respo | EUR | 1 700 |
| 2.4. | Grīdu uzkopšanas mašīna Karcher B40 | EUR | 1815 |
| 2.5. | Energoefektīvu apgaismojuma sistēmu ierīkošana publiskajās teritorijās (nomainot vai uzstādot LED apgaismojumu)t.sk. | gab. | Uzstādīto vienību skaits | 293 |
| 2.5.1. | Pleskavas iela | gab. | 117 |
| 2.5.2. | Torņa iela | gab. | 42 |
| 2.5.3. | Kārklu iela | gab. | 3 |
| 2.5.4. | Lāčplēša iela | gab. | 4 |
| 2.5.5. | Vītolu iela | gab. | 2 |
| 2.5.6. | Pūpolu iela | gab. | 2 |
| 2.5.7. | Mežinieku iela | gab. | 3 |
| 2.5.8. | Tirgotāju iela | gab. | 1 |
| 2.5.9. | Uzvaras iela | gab. | 16 |
| 2.5.10. | Latgales iela | gab. | 44 |
| 2.5.11. | Dārza iela | gab. | 8 |
| 2.5.12. | Brīvības iela | gab. | 7 |
| 2.5.13. | Merķeļa iela | gab. | 21 |
| 2.5.14. | Pils parkā | gab. | 23 |
| 1. Pasūtījuma izpildes laika un kontroles sistēmas uzlabošana | | | | |
| 3.1. | Aģentūras transportlīdzekļu un traktortehnikas GPS sekošanas sistēmas izveidošana | tehnikas vienība | Iegādātās tehnikas vienību skaits | 1 |
| 1. Ģeodēziskās informācijas sistēmas un datu bāzes izveidošana | | | | |
| 4.1. | Alūksnes pilsētas lietus kanalizācijas sistēmas pilnā topogrāfiskā uzmērīšana | ha | 10 | Procesā |
|  | Alūksnes pilsētas kapu apbedījumu datu bāzes pilnveidošana |  | Datu bāzes papildināšana |  |
| 4.2.1. | Reģistrētas kapa vietas | vietas | 12 736 |
| 4.2.2. | Reģistrēti kapa vietu laukumi | laukumi | 6 622 |
| 1. Alūksnes novada administratīvajā teritorijā esošo pašvaldības mežu inventarizācija | | | | |
| 5.1. | Meža vērtības noteikšana | ha | 15 īpašumi | 83,3 |

5.2. Aģentūras plānotās darbības atbilstoši Alūksnes novada pašvaldības aģentūras “SPODRA”vidēja termiņa attīstības stratēģija 2021. – 2023. gadam.

|  |  |  |  |
| --- | --- | --- | --- |
| N.p.k. | Darbība | Mērvienība | Apjoms |
| 1. Pakalpojumu attīstība | | | |
| 1.1. | Zaru šķeldošanas pakalpojuma nodrošināšana | m3 | 100 m3 |
|  | Bioloģisko atkritumu pieņemšana uzglabāšanai nodrošināšana | m3 | 500 m3 |
| 1. Jaunu tehnoloģiju pielietošana Aģentūras darba uzlabošanai | | | |
| 2.1. | Pilsētas ielu un laukumu apgaismojuma vadība ar kontroles un vadības sistēmas “Citylight.net” programmatūru un C-box kontrolieriem | gab. | 50 |
| 2.2. | Energoefektīvu apgaismojuma sistēmu ierīkošana publiskajās teritorijās | gab. | 50 |
| 2.3. | Bioloģiski noārdāmo atkritumu uzglabāšanas laukuma izveidošana atkritumu pārstrādes veicināšanas ietvaros | m2 | 3000 |
| 2.4. | Mobilā zaru šķeldotāja ar autonomu piedziņu iegāde mulčas sagatavošanas nodrošināšanai | gab. | 1 |
| 2.5. | Komunālo transportlīdzekļu un traktortehnikas ar agregātiem iegāde ielu, ietvju ikdienas kopšanas darbu nodrošināšanai | gab. | 1 |
| 1. Pasūtījuma izpildes laika un kontroles sistēmas uzlabošana | | | |
| 3.1. | Aģentūras transportlīdzekļu un traktortehnikas GPS sekošanas sistēmas pilnveidošana | gab. | 0 |
| 1. Ģeodēziskās informācijas sistēmas un datu bāzes izveidošana | | | |
| 4.1. | Alūksnes pilsētas kapu apbedījumu datu bāzes pilnveidošana | vietas un laukumi | Apbedījumu skaits |
|  | Alūksnes pilsētas kapu digitālo plānu pilnveidošana | gab. | 18 |
|  | Lietus ūdeņu novadīšanas sistēmas topogrāfiskā uzmērīšana | ha | 23 |
|  | Lietus ūdeņu kanalizācijas sistēmas digitālās datu bāzes pilnveidošana | gab. | 1 |
|  | Lietus ūdeņu kanalizācijas sistēmas digitālā plāna izveidošana | gab. | 1 |
| 1. Speciālistu darba pilnveidošana | | | |
| 5.1. | Darbu specifikācijas Alūksnes pilsētas ielu ikdienas uzturēšanai | gab. | 5 |
| 6. | Alūksnes novada administratīvās teritorijas pašvaldības mežu inventarizācija | īpašumi | 15 |

1. **AĢENTŪRAS KLIENTU APMIERINĀTĪBAS RĀDĪTĀJS PAR SAŅEMTAJIEM PAKALPOJUMUMIEM UN SNIEGTĀS INFORMĀCIJAS PIEEJAMĪBA**

Alūksnes novada pašvaldība veica aptauju par pašvaldības pakalpojumu un infrastruktūras nodrošinājuma novērtējumu. Attēlos redzama informācija, kura attiecas uz aģentūras pakalpojumiem. Kopumā aptaujā piedalījās 89 respondenti.

Komunikācijai ar iedzīvotājiem aģentūra izmanto mājaslapu www.aluksne.lv, pašvaldības Facebook kontu un pašvaldības informatīvo izdevumu “Alūksnes Novada Vēstis”, sadarbojas ar vietējo laikrakstu “Alūksnes un Malienas ziņas”. Plašākai sabiedrībai informācija par aģentūru tiek nodota, izmantojot sadarbību ar ziņu aģentūru LETA un citiem informatīvajiem portāliem.

**7. AĢENTŪRAS FINANSĒJUMS**

Aģentūra savā darbībā ievēro finansējuma izlietojuma pamatprincipus - finanšu līdzekļi tiek izlietoti saskaņā ar Alūksnes novada pašvaldības budžetu Aģentūrai deleģēto funkciju izpildei. Aģentūras finanšu līdzekļus veido Aģentūras ieņēmumi par maksas pakalpojumiem, pašvaldības budžeta asignējumi, īpašiem mērķiem iezīmētiem ieņēmumiem, autonomo funkciju realizēšanas nodrošināšanai, fizisko un juridisko personu ziedojumi un dāvinājumi. Pašvaldības piešķirtā finansējuma nepieciešamība tiek pamatota, ņemot vērā Aģentūras speciālistu aprēķinus par veicamo aktivitāšu apjomiem un pašvaldības prognozētās finanšu iespējas.

**8. AĢENTŪRAS STRATĒĢIJAS AKTUALIZĒŠANAS UN ĪSTENOŠANAS NOVĒRTĒŠANAS KĀRTĪBA**

Stratēģija jaunam plānošanas ciklam tiek izstrādāta, ņemot vērā esošo situāciju un noteiktās vidēja termiņa prognozes par pieejamo finansējumu, iespēju robežās ievērojot iepriekš izvirzīto mērķu un plānoto rezultātu pēctecību. Stratēģijas budžeta programmas daļa tiek izstrādāta sadarbībā ar Alūksnes novada Finanšu nodaļas speciālistiem, un tā kalpo par pamatu budžeta pieprasījuma izstrādei. Stratēģiju aktualizē, ja Alūksnes novada pašvaldība veic precizējumu Aģentūras darbības pilnvarojumā. Aģentūras veiktās darbības un noteikto uzdevumu izpildes rādītāju pārraudzību veic Alūksnes novada pašvaldības dome.Par Aģentūras darbības uzraudzību atbildīgā amatpersona ir Alūksnes novada pašvaldības izpilddirektors.

Domes priekšsēdētājs A.DUKULIS